বিহারে ভোট চুরির আশঙ্কা, বিস্ফোরক রাহুল গান্ধী

ওয়েব ডেস্ক: এসআইআর-এর মাধ্যমে গরিবদের ভোটাধিকার কেড়ে নেওয়ার ষড়যন্ত্র চলছে। প্রধানমন্ত্রী নরেন্দ্র মোদি এবং কেন্দ্রের বিরুদ্ধে ফের বিস্ফোরক অভিযোগ করলেন লোকসভার বিরোধী দলনেতা রাহুল গান্ধী (Rahul Gandhi)। তাঁর অভিযোগ, নরেন্দ্র মোদি সরকার গরিব ও যুব সমাজের কর্মসংস্থানের সমস্ত রাস্তা বন্ধ করে দিয়েছে। বিহারে ভোটার অধিকার যাত্রায় (Voter Adhikar Yatra) কংগ্রেস সাংসদকে বুলেট বাইকে চড়ে আরারিয়া যেতে দেখা গেল। সঙ্গে ছিলেন আরজেডি সাংসদ তেজস্বী যাদবও। এই যাত্রার মূল উদ্দেশ্য হল ভোটাধিকার রক্ষার বার্তা ছড়িয়ে দেওয়া এবং এসআইআর-এর বিরোধিতা করা।

পদযাত্রা শুরুর আগে তিনি স্পষ্ট জানিয়ে দেন, বিহারের মানুষের ভোট চুরি করতে দেবেন না! পদযাত্রায় শুধু কংগ্রেস নয়, বিরোধী জোট ‘ইন্ডিয়া’র নেতানেত্রীরা যোগ দিচ্ছেন। ১৬ দিন ব্যাপী এই পদযাত্রা ১ সেপ্টেম্বর শেষ হবে পটনায়। রবিবার আরারিয়ায় ‘ভোটার অধিকার যাত্রা’-র জনসভায় রাহুল গান্ধী, এসআইআর প্রক্রিয়ার মাধ্যমে গরিব ও প্রান্তিক শ্রেণির মানুষের ভোটাধিকার কেড়ে নেওয়ার ষড়যন্ত্র চলছে।সরকার রাষ্ট্রায়ত্ত সংস্থাগুলিকে বেসরকারিকরণের পর এবার গরিবদের ভোটও চুরি করতে চাইছে। এই কাজ তারা নির্বাচন কমিশনের সাহায্যে করছে।’

আরও পড়ুন: স্ত্রীকে জ্যান্ত পুড়িয়ে খুন! পালাতে গিয়ে পুলিশের গুলি খেল স্বামী

এদিন ফের একবার নির্বাচন কমিশনের নিরপেক্ষতা নিয়েও প্রশ্ন তোলেনরাহুল। লোকসভার বিরোধী দলনেতা কটাক্ষ করে বলেন, ‘এটা এখন আর নির্বাচন কমিশন নয়, এটা ‘ইলেকশন ওমিশন’। এসআইআর আসলে একটি প্রাতিষ্ঠানিক ব্যবস্থা, যার মাধ্যমে গরিবদের ভোট চুরি করে নেওয়ার চেষ্টা করছে কমিশন।’এই প্রক্রিয়াকে সম্পূর্ণ অসাংবিধানিক বলে জানান। তিনি আরও বলেন, সংবিধান দেশের প্রতিটি নাগরিককে সমান অধিকার দিয়েছে। এই প্রক্রিয়া সেই অধিকারের বিরুদ্ধে।’ কংগ্রেস নেতার কথায়, আসন্ন বিহার বিধানসভা নির্বাচনে বিজেপি ও তার জোটসঙ্গীরা জনগণের কাছ থেকে কঠিন জবাব পাবে। ‘ইন্ডিয়া জোট বিহারে এই ভোট চুরির ষড়যন্ত্র সফল হতে দেবে না। নির্বাচনী ইস্যু ছাড়াও রাহুল গান্ধী কেন্দ্রীয় সরকারের বেকারত্ব ও অর্থনৈতিক নীতিরও সমালোচনা করেন।

দেখুন ভিডিও