ছুটির দিন বাইক নিয়ে রাস্তায় বেরোলেন রাহুল গান্ধী, সঙ্গী তেজস্বী!

ওয়েব ডেস্ক: বিহারের আসন্ন বিধানসভা নির্বাচনে (Bihar Assembly Elections) বিজেপির বিরুদ্ধে একজোট হয়ে লড়ার লক্ষ্যে মাঠে নেমেছে কংগ্রেস (Congress) সহ বিরোধী দলগুলি। গত সপ্তাহ থেকেই সেরাজ্যে শুরু হয়েছে ‘ভোটার অধিকার যাত্রা’ (Voter Adhikar Yatra)। রবিবার অষ্টম দিনের এই যাত্রা শুরু হয় পূর্ণিয়া জেলা থেকে। আর ছুটির দিনে ভোটের প্রচারে আলাদা মেজাজে দেখা গেল লোকসভার বিরোধী দলনেতা রাহুল গান্ধীকে (Rahul Gandhi)। আরজেডি নেতা তেজস্বী যাদবকে (Tejashwi Yadav) সঙ্গে নিয়ে মোটরসাইকেল চালিয়ে এই যাত্রায় অংশ নেন।

বিহারের ‘ভোটার অধিকার যাত্রা’-র মূল উদ্দেশ্য, বিহারে ভোটার তালিকা সংশোধনের বিশেষ নিবিড় পুনর্বিবেচনা (SIR) প্রক্রিয়ায় অনিয়মের অভিযোগকে সামনে আনা। প্রায় ১,৩০০ কিলোমিটার দীর্ঘ এই ১৬ দিনের যাত্রা বিহারের ২০টি জেলা অতিক্রম করে ১ সেপ্টেম্বর শেষ হবে পাটনায়। বিরোধী দলগুলির দাবি, এই প্রক্রিয়ার মাধ্যমে ভোট চুরি বা ‘ভোট চৌরি’র চেষ্টা করা হচ্ছে। সেইসবগুলি নিজেদের ভোটাধিকার প্রয়োগের আগে ভোটারদের বোধগম্য করাতে চাইছে কংগ্রেস সহ বিরোধী দলগুলি।

আরও পড়ুন: পণ না দেওয়ায় জ্যান্ত পুড়িয়ে খুন! নৃশংসতার সীমা ছাড়াল গ্রেটার নয়ডা

রবিবারের কর্মসূচি অনুযায়ী এই বিশেষ যাত্রা পঞ্চমুখী মন্দির, ফোর্বসগঞ্জ রোড, হোপ হাসপাতাল চৌক, রামবাগ, কাসবা বাজার ও জিরো মাইল হয়ে পৌঁছবে আরারিয়াতে। সেখানে একটি সাংবাদিক সম্মেলন করবেন রাহুল গান্ধী, তেজস্বী যাদব, বাম নেতা দীপাঙ্কর ভট্টাচার্য এবং বিকাশশীল ইনসান পার্টির প্রতিষ্ঠাতা মুকেশ সাহানি।

वोटर अधिकार यात्रा

बिहार pic.twitter.com/RusxRIMaeO

— Congress (@INCIndia) August 24, 2025

এর আগে শনিবার কাটিহারে এক সভায় রাহুল গান্ধী অভিযোগ করেন, বিজেপি ইচ্ছাকৃতভাবে দেশের প্রতিষ্ঠান ও গণমাধ্যমকে ব্যবহার করছে গরিব মানুষের কণ্ঠরোধ করার জন্য। তিনি স্লোগান তোলেন— “ভোট চোর গদ্দি ছোড়”। একই মঞ্চ থেকে তেজস্বী যাদব কেন্দ্রীয় বিজেপি সরকারের বিরুদ্ধে দুর্নীতির অভিযোগ আনেন।